Wikidata

Wikidata is 'n projek van die Wikimedia-stigting wat 'n ​​gesamentlik bewerkbare databasis ter ondersteuning van Wikipedia daarstel. Die projek is deur Wikimedia Duitsland begin en bied 'n gemeenskaplike bron van bepaalde tipes data, soos interwiki-skakels en geboortedata, wat in artikels op Wikipedia en elders gebruik kan word. Dit kan met Wikimedia Commons vergelyk word, maar voorsien data instede van media-lêers aan al Wikipedia se projekte.

Die bou van die projek word met donasies van die Allen Institute for Artificial Intelligence, die Gordon and Betty Moore Foundation en Google Inc. gefinansier, wat 'n totale bedrag van € 1,3 miljoen bewillig het.Paul Allen Invests In A Massive Project To Make Wikipedia Better , Business Insider, 30 Maart 2012Wikipedia’s Next Big Thing: Wikidata, A Machine-Readable, User-Editable Database Funded By Google, Paul Allen And Others, Tech Crunch, 30 Maart 2012

Die webwerf is 'n tipiese wiki wat deur enige persoon opgedateer kan word. Dit is ontwerp om veeltalig te wees en deur mense sowel as masjiene gelees te kan word.

Wikidata is die eerste nuwe projek van die Wikimedia-stigting sedert 2006 toe Wikiversity opgestel is.The Wikipedia data revolution, by Matthew Roth, 30 Maart 2012

 Sien ook 
 BabelNet
 DBPedia
 Freebase
 Semantic MediaWiki

 Verwysings 

 Eksterne skakels 

 Wikidata se webtuiste 

Kategorie:Webwerwe
Kategorie:Wikimediaprojekte
Kategorie:Wikipedia